పోలాండ్
పోలాండ్‌కు పశ్చిమ దిశలో జర్మనీ, దక్షిణ దిశలో చెక్ రిపబ్లిక్ మరియు స్లొవేకియా, తూర్పున ఉక్రెయిన్, బెలారస్, లిథువేనియాలు, ఉత్తరాన బాల్టిక్ సముద్రం ఉన్నాయి. 312,679 చదరపు కిలోమీటర్ల విస్తీర్ణమున్న పోలాండ్ ఐరోపాలో 9వ అతిపెద్ద దేశం మరియు ప్రపంచంలోనే 69వ అతిపెద్ద దేశం. జనాభా లెక్కల రీత్యా చూసినట్లయితే, 3.8 కోట్ల జనాభాతో పోలాండ్ ప్రపంచంలో 33వ అతిపెద్ద దేశంగా ఉంది.దేశంలో టెంపరేట్ వాతావరణం కలిగి ఉంది. 
966వ సంవత్సరంలో మొదటి మీజ్కో మహారాజు క్రైస్తవ మతాన్ని స్వీకరించడంతో పోలాండ్ రాజ్యావతరణకు అంకురార్పణ జరిగింది - ఆనాటి పోలాండ్ సరిహద్దులు దాదాపు ఈనాటి పోలాండ్ సరిహద్దులకు సమానంగా ఉన్నాయి. 1025వ సంవత్సరంలో రాజ్యంగా మారిన పోలాండ్, 1569లో " యూనియన్ ఆఫ్ లూబ్లిన్ "లో సంతకం చేసి లిథువేనియాతో కలిసి పాలిష్-లిథువేనియన్ కామన్వెల్త్ నెలకొల్పింది. ఒక మిలియన్ చదరపు కి.ఈ వైశాల్యంతో 16 వ మరియు 17 వ శతాబ్ధాలలో అత్యంత జనసాంధ్రత కలిగిన దేశాలతో స్వతంత్ర విధానాలు కలిన యూనియన్ ఇది.  ఇది ఐరోపా మొదటి వ్రాతపూర్వక రాజ్యాంగం " కాంస్టిట్యూషన్ ఆఫ్ 1791 మే 3 "ను స్వీకరించింది.
పోలాండ్
పోలాండ్ ఒక భూస్వామ్య రాజ్యంగా అభివృద్ధి చెందింది. ప్రధానంగా వ్యవసాయ ఆర్థికవ్యవస్థ మరియు పెరుగుతున్న శక్తివంతమైన భూస్వాములు అభివృద్ధికి ప్రధానకారణంగా ఉన్నారు. 1505 లో పోలిష్ సెజ్మ్ (పార్లమెంటు) చే స్వీకరించబడిన నిహిల్ కొత్త చట్టం చక్రవర్తి నుండి సెజ్మ్ వరకు అధికార వికేంద్రీకరణ చేసింది. "ఉచిత మరియు సమాన" పోలిష్ ప్రభువులు దేశం పాలించిన కాలం "గోల్డెన్ లిబర్టీ" అని పిలవబడే కాలం ప్రారంభంగా భావిస్తున్నారు. ప్రొటెస్టంట్ సంస్కరణ ఉద్యమాలు పోలిష్ క్రైస్తవ మతంలోకి లోతుగా చొచ్చుకు వచ్చి ఐరోపాలో ప్రత్యేకమైన మతపరమైన సహనం ప్రోత్సహించే విధానాల స్థాపనకు దారితీసింది.
యూరోపియన్ పునరుజ్జీవనం సమయంలో జాగీయోల్లోన్ పోలాండ్ (రాజులు మొదటి సిగిస్మండ్ ఓల్డ్ మరియు రెండవ సిగ్జింజుండ్ ఆగస్టస్) లో సాంస్కృతిక చైతన్యం ప్రోత్సహించవలసిన అవసరాన్ని గ్రహించారు. ఈ కాలంలో పోలిష్ సంస్కృతి మరియు దేశం ఆర్థిక వ్యవస్థ అభివృద్ధి చెందింది. 1543 లో టోరోన్ నుండి ఒక పోలిష్ ఖగోళ శాస్త్రజ్ఞుడు నికోలస్ కోపెర్నికస్ తన శకం రచన " డి విప్లవస్ ఆర్బియమ్ కోయెల్స్టీటియం (ఆన్ ది రివల్యూషన్స్ ఆఫ్ ది సెస్టెంటల్ స్పియర్స్)"ను ప్రచురించాడు. తద్వారా హేలియోసెంట్రిక్ సిద్ధాంతాన్ని నిర్ధారిస్తూ ఒక ఊహాత్మక గణిత నమూనా మొదటి ప్రతిపాదకుడు అయ్యాడు.ఇది ఆధునిక ఖగోళశాస్త్రం అభ్యాసానికి నమూనా అయింది. ఈ యుగంతో సంబంధం ఉన్న మరొక ప్రధాన వ్యక్తి సంప్రదాయవాద కవి జాన్ కోచనోవ్స్కీ.